A régi város
A régi város merre, hol van,
- felette kék-e még az ég? -
hol ifjúságom eldaloltam?

Emlékezésem lángja ég
s ragyogni gyújtja mind a tájat.
Ó, ég ez árva fáklya még.

Ó, jobban a bánat se fájhat,
mint látni tornyát s hallani
merengését harangszavának

és új szerelmet vallani
a régi tájnak s régi lánynak
s dalolni régi dalt, ami

oly messzi már és halk a mának:
ó, eliramló csolnakok
hulláma tûkörén tavának.
 
Versek